Document ID: 32012D0200

DECIZIA COMISIEI
din 18 aprilie 2012
de modificare a Deciziei 2004/452/CE de stabilire a listei organismelor ai căror cercetători pot fi autorizați să acceseze date confidențiale în scopuri științifice
[notificată cu numărul C(2012) 2291]
(Text cu relevanță pentru SEE)
(2012/200/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene (1), în special articolul 23,
întrucât:
(1)
Regulamentul (CE) nr. 831/2002 al Comisiei din 17 mai 2002 de punere în aplicare a Regulamentului (CE) nr. 322/97 al Consiliului privind statisticile comunitare, în ceea ce privește accesul la date confidențiale în scopuri științifice (2) prevede, pentru a permite stabilirea de concluzii statistice în scopuri științifice, condițiile în care poate fi acordat accesul la datele confidențiale transmise autorității Uniunii și normele de cooperare între Uniune și autoritățile naționale pentru facilitarea acestui acces.
(2)
Decizia 2004/452/CE a Comisiei (3) a stabilit o listă a organismelor ai căror cercetători pot fi autorizați să acceseze date confidențiale în scopuri științifice.
(3)
Universitatea din Johannesburg, Africa de Sud; Universitatea din Massachusetts, Massachusetts, Statele Unite ale Americii; President & Fellows of Harvard College, Massachusetts, Statele Unite ale Americii; Unitatea Economia schimbărilor climatice, energie și transport, Direcția Generală Centrul Comun de Cercetare a Comisiei Europene; Unitatea Societate informațională, Direcția Generală Centrul Comun de Cercetare a Comisiei Europene; Unitatea Agricultură și științele vieții, Direcția Generală Centrul Comun de Cercetare a Comisiei Europene; Unitatea Producție și consum durabile, Direcția Generală Centrul Comun de Cercetare a Comisiei Europene; și Unitatea Analiză socială, Direcția Generală Ocuparea Forței de Muncă, Afaceri Sociale și Incluziune a Comisiei Europene trebuie considerate organisme care îndeplinesc condițiile prevăzute și, prin urmare, trebuie adăugate listei agențiilor, organizațiilor și instituțiilor menționate la articolul 3 alineatul (1) litera (e) din Regulamentul (CE) nr. 831/2002.
(4)
Măsurile prevăzute în prezenta decizie sunt conforme cu avizul Comitetului Sistemului Statistic European,
ADOPTĂ PREZENTA DECIZIE:
Articolul 1
Anexa la Decizia 2004/452/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 18 aprilie 2012.

Labels: 12
7
19